b'\n_START_ARTICLE_\nKielipes\xc3\xa4\n_START_PARAGRAPH_\nKielipes\xc3\xa4 on p\xc3\xa4iv\xc3\xa4kodin tyyppinen paikka ja toimintamuoto, jossa pienille lapsille pyrit\xc3\xa4\xc3\xa4n kielikylvyn tavoin opettamaan ja heit\xc3\xa4 totuttamaan usein muutoin katoamassa olevaan kieleen ja kulttuuriin. Kielipes\xc3\xa4ss\xc3\xa4 kielt\xc3\xa4 hallitsevat aikuiset totuttavat lapsia kielen k\xc3\xa4ytt\xc3\xb6\xc3\xb6n. Esimerkiksi Suomessa kielipes\xc3\xa4toimintaa harjoittavat inarinsaamen ja koltansaamen puhujat, Virossa v\xc3\xb5ron ja Ven\xc3\xa4j\xc3\xa4ll\xc3\xa4 karjalan._NEWLINE_Kielipes\xc3\xa4toiminnan aloittivat maorit vuonna 1982 Uudessa-Seelannissa, miss\xc3\xa4 heid\xc3\xa4n oma perinteinen \xc3\xa4idinkielens\xc3\xa4 oli j\xc3\xa4\xc3\xa4m\xc3\xa4ss\xc3\xa4 englannin jalkoihin. Sana kielipes\xc3\xa4 on k\xc3\xa4\xc3\xa4nn\xc3\xb6s maorinkielisest\xc3\xa4 ilmaisusta k\xc5\x8dhanga reo. K\xc5\x8dhanga reo -liike aloitti lasten kielikylpytoiminnan siirt\xc3\xa4\xc3\xa4kseen maorin kielen ja maorien el\xc3\xa4m\xc3\xa4ntavan tuleville sukupolville.'